**Ministru kabineta rīkojuma projekta**

**“Grozījums Ministru kabineta 2013.gada 16.jūlija rīkojumā Nr.324 „Par Vecbebru Profesionālās vidusskolas reorganizāciju”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma “Grozījums Ministru kabineta 2013.gada 16.jūlija rīkojumā Nr.324 “Par Vecbebru Profesionālās vidusskolas reorganizāciju” projekts(turpmāk – projekts) izstrādāts saskaņā ar Ministru kabineta 2016.gada 15.jūlija sēdes protokollēmuma (prot. Nr.36 32.§) “Noteikumu projekts “Grozījumi Ministru kabineta 2011.gada 5.jūlija noteikumos Nr.523 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas””” 2.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2013.gada 16.jūlija rīkojumu Nr.324 “Par Vecbebru Profesionālās vidusskolas reorganizāciju” ar 2013.gada 1.septembri tika reorganizēta Izglītības un zinātnes ministrijas (turpmāk – ministrija) padotībā esošā valsts izglītības iestāde – Vecbebru Profesionālā vidusskola (turpmāk – vidusskola) un nodota Kokneses novada pašvaldībai.  Minētā rīkojuma (ar grozījumu, kas izdarīts ar Ministru kabineta 2016.gada 12.janvāra rīkojumu Nr.12) 4.3.apakšpunkts nosaka, ka no 2014. gada 1. janvāra līdz 2016.gada 31.augustam tiek nodrošināta profesionālās vidusskolas akreditēto profesionālās izglītības programmu īstenošanas izmaksu (izņemot pedagogu darba samaksu un valsts sociālās apdrošināšanas obligātās iemaksas) segšana no valsts budžeta līdzekļiem saskaņā ar Ministru kabineta 2007. gada 2. oktobra noteikumiem Nr. 655 “Noteikumi par profesionālās izglītības programmu īstenošanas izmaksu minimumu uz vienu izglītojamo”, ievērojot ministrijai attiecīgajam gadam profesionālās izglītības programmu īstenošanai apstiprinātās valsts budžeta dotācijas no vispārējiem ieņēmumiem apmēru.  2013.gada 1.septembrī ar Kokneses novada domes lēmumu Nr.1 tika izveidota Vecbebru Profesionālās un vispārizglītojošā internātvidusskola (turpmāk – internātvidusskola), kurā apvienoja vidusskolu un Bebru internātskolu.  Ar paplašinātās Ministru kabineta komitejas 2015.gada 21.septembra sēdes protokollēmuma (prot.Nr.28 1.§) 2.1.2. apakšpunktu un Ministru kabineta un Latvijas Pašvaldību savienības 2016.gada vienošanās un domstarpību protokolu “Par vidējā termiņa 2016.-2018.gadam budžetu un 2016.gada budžetu” ministrijai tika uzdots izstrādāt profesionālās izglītības finansēšanas modeli, paredzot, ka tā darbība tiek uzsākta no 2016.gada 1.septembra.  Ar Ministru kabineta 2016.gada 15.jūlija sēdes protokollēmuma (prot. Nr.36 32.§) 2.punktu ministrijai tika uzdots sagatavot un iesniegt izskatīšanai Ministru kabinetā grozījumus Ministru kabineta rīkojumos par pašvaldību profesionālo izglītības iestāžu akreditēto profesionālās izglītības programmu īstenošanu izmaksu (izņemot pedagogu darba samaksu un valsts sociālās apdrošināšanas obligātās iemaksas) segšanu no valsts budžeta līdzekļiem, paredzot, ka valsts finansējums minētajam mērķim tiek nodrošināts līdz 2017.gada 31.augustam.  Internātvidusskola 2014./2015.mācību gadā īstenoja šādas izglītības programmas: “Ēdināšanas pakalpojumi” ar profesionālo kvalifikāciju – ēdināšanas pakalpojumu speciālists; “Biškopība” ar profesionālo kvalifikāciju – biškopis (tālmācības izglītības programma - maksas); “Lauksaimniecība” ar profesionālo kvalifikāciju – lauku īpašuma apsaimniekotājs (tālmācības izglītības programma -maksas).  Izglītojamo skaits internātvidusskolā 2015.gada 1.janvārī bija 58 izglītojamie (PROF-2 dati), kas apgūst profesiju valsts budžeta finansētās profesionālās izglītības programmās.  Internātvidusskola 2015./2016.mācību gadā īstenoja šādas izglītības programmas: “Ēdināšanas pakalpojumi” ar profesionālo kvalifikāciju – ēdināšanas pakalpojumu speciālists; “Biškopība” ar profesionālo kvalifikāciju – biškopis (tālmācības izglītības programma - maksas); “Lauksaimniecība” ar profesionālo kvalifikāciju – lauku īpašuma apsaimniekotājs (tālmācības izglītības programma -maksas).  2015./2016.mācību gadā internātvidusskolā mācījās 146 izglītojamie, no tiem valsts budžeta finansētās akreditētās profesionālās izglītības programmās mācījās 62 izglītojamie, tajā skaitā valsts budžeta finansētās akreditētās profesionālās izglītības programmās mācības 1.kursā uzsāka 22 izglītojamie (PROF-2 2016.gada 1.janvāra dati).  2016./2107.mācību gadam internātvidusskolā uz 2016.gada 11.augustu izglītību apliecinošus dokumentus mācību uzsākšanai 1.kursā iesnieguši 9 izglītojamie valsts budžeta finansētā profesionālās vidējās izglītības programmā “Ēdināšanas pakalpojumi” ar profesionālo kvalifikāciju – ēdināšanas pakalpojumu speciālists.  Tiesību aktu projektu, kas regulē profesionālās izglītības finansēšanas kārtību, izstrāde vēl turpinās, nepieciešams tiesiskais regulējums, lai nodrošinātu Kokneses novada internātvidusskolas akreditēto profesionālās izglītības programmu īstenošanas finansēšanu.  Ievērojot minēto, ir izstrādāts projekts, kas paredz nodrošināt akreditēto internātvidusskolas profesionālās izglītības programmu īstenošanas izmaksu (izņemot pedagogu darba samaksu un valsts sociālās apdrošināšanas obligātās iemaksas) segšanu no valsts budžeta līdzekļiem līdz 2017.gada 31.augustam. Līdz minētajam datumam ministrija būs izstrādājusi jaunu normatīvā akta projektu par pašvaldību profesionālās izglītības programmu finansēšanas kārtību. |
| 3. | Projekta izstrādē iesaistītās institūcijas | Ministrija. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas,  kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz Kokneses novada pašvaldību un internātvidusskolu. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nodrošina iespēju izglītojamajiem internātvidusskolā turpināt izglītības programmu īstenošanu, nodrošinot kvalitatīvas profesionālās izglītības ieguvi tuvāk izglītojamo dzīves vietai un konkurētspējīgus speciālistus darba tirgum.  Projekta īstenošana nodrošinās pedagogu darba samaksu, tādējādi saglabājot viņu sociālo stāvokli. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 130 902 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 130 902 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 130 902 | 0 | 0 | 0 | 0 |
| 2.1. valsts pamatbudžets | 130 902 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministrijas budžeta apakšprogrammā 02.01.00 “Profesionālās izglītības programmu īstenošana” internātvidusskolai 2016.gada janvāra - augusta mēnešiem piešķirts valsts budžeta finansējums (neskaitot pedagogu darba samaksu un valsts sociālās apdrošināšanas obligātās iemaksas) 130 902 *euro* apmērā. Projektā paredzēto profesionālās izglītības programmu īstenošanas izmaksu segšanu no valsts budžeta līdzekļiem 2016.gada septembra - decembra mēnešos un 2017.gada janvāra - augusta mēnešos ministrija nodrošinās apakšprogrammai 02.01.00 “Profesionālās izglītības programmu īstenošana” apstiprināto valsts budžeta līdzekļu ietvaros, atbilstoši valsts budžeta finansēto izglītojamo faktiskajam skaitam 2016.gada 1.septembrī internātvidusskolas akreditētajās profesionālās izglītības programmās. | | | | |

Anotācijas IV, V, VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Kokneses novada pašvaldība, internātvidusskola. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministrs K.Šadurskis

Valsts sekretāre L.Lejiņa

12.09.2016. 13:00

1117

A.Imanta,

67047955, [alla.imanta@izm.gov.lv](mailto:alla.imanta@izm.gov.lv)